**Конкурс за упис полазника на Жан Моне модул "ЕУ политика о водама и иновативна решења у управљању водним ресурсима"**

Универзитет у Нишу објављује конкурс за упис прве генерације полазника на модул “**ЕУ политика о водама и иновативна решења у управљању водним ресурсима**” у школској 2020/2021. години у оквиру пројекта Жан Моне као део ЕРАЗМУС+ програма.

**ОПШТЕ ОДРЕДБЕ**

Модул се реализује у оквиру Жан Моне пројекта “EU water policy and innovative solutions in water resources management - INNOWAT“ оквирног програма ЕРАЗМУС+ Европске уније. Универзитет у Ниш као носилац пројектних активности расписује конкурс за 20 полазника модула.

Основни циљ модула INNOWAT је увођење наставних јединица на студијама из области европских интеграција на Универзитету у Нишу применом нове методологије у настави прилагођеној потребама студената основних и мастер академских студија техничко-технолошког усмерења, као и младих стручњака из водопривреде и промовисање истраживања у области управљања водним ресурсима ради развијања нових иновативних и интердисциплинарних решења у сектору вода и подстицања младих истраживача да се укључе у истраживање.

Реализација INNOWAT модула, кроз образовни процес, створиће услове и ресурсе за имплементацију одрживе ЕУ политике у области управљања водним ресурсима

**Предавања у оквиру INNOWAT** **модула почеће 15.02.2021. године**, на Грађевинско-архитектонском факултету у Нишу. Модул чине девет наставних активности годишње (предавања и вежби) и трајаће 90 часова (12 недеља). Настава и све остале активности на INNOWAT модулу биће реализоване на српском језику. Школска година INNOWAT модула завршава се студентским семинаром на коме студенти излажу своја запажања до којих су дошли у раду са својим менторима кроз усмену презентацију својих семинарских радова. Коначно, у циљу завршетка модула студенти полажу тест на крају сваког курса.

Студенти који успешно реализују све наведене задатке могу да аплицирају за добијање Сертификата Универзитета у Нишу о завршеном INNOWAT модулу. Сертификати који ће се додељивати биће потписани од стране Центра за доживотно учење Универзитета у Нишу и представљаће легитиман документ који верификује додатно знање кандидата.

Трошкове реализације INNOWAT модула у потпуности покрива Европска унија кроз програм Еразмус+ Жан Моне.

**УСЛОВИ УПИСА**

На Жан Моне модул INNOWAT “**ЕУ политика о водама и иновативна решења у управљању водним ресурсима**” могу се уписати особе које су:

**• држављани Републике Србије,**

**• завршиле минимално основне, мастер или интегрисане академске студије на факултетима у Србији примарно у области техничко-технолошких наука, а затим и у областима природних, друштвених и хуманистичких наука.**

Све додатне информације (курикулуми предмета, наставно особље и распоред наставе) као и одговори на питања везана за услове уписа могу се наћи на интернет сајту Модула <http://www.innowat.ni.ac.rs> или добити слањем мејла на адресу innowatuni@gmail.com

**ПОТРЕБНА ДОКУМЕНТАЦИЈА**

**• Пријавни формулар;**

**• Фотокопија уверења о држављанству;**

**• Фотокопија дипломе/уверења о завршеним основним,мастер или интегрисаним академским студијама;**

Особе заинтерсоване за упис, документацију достављају електронском поштом на адресу innowatuni@gmail.com. Комисија сачињена од представника Универзитета у Нишу извршиће коначан избор полазника курса на основу пристигле документације према следећим критеријумима:

1. Просечна оцена током студирања;

2. Број година студирања.

**Рок за подношење пријава је петак, 15.01.2021. године.**